ના, હજી કકળાટનો સ્ટૉક પત્યો નથી. અહીં ખર્ચો કાઢવા માટે જાહેરખબરો લેવાઈ છે એ તો સમજ્યા, પણ રેનૉ ડસ્ટરના પ્રોડક્ટ પ્લેસમેન્ટ માટે તો સ્પેશ્યલ ચેઝ સીક્વન્સ ડિઝાઇન કરાઈ છે. મજાની વાત એ છે કે ચેઝને અંતે કૉફી રંગની ડસ્ટર ઊંધી પડે ત્યારે એ ચમત્કારિક રીતે બ્લૅક સ્કૉર્પિયોમાં કન્વર્ટ થઈ જાય છે (ભઈ, સ્પૉન્સરની કાર થોડી ઊંધી વળાય?). ઇન્ટરવલ પછી ખબર નહીં ફિલ્મ કયા ગિયરમાં જતી રહે છે. કૉમેડી રીતસર ગાયબ અને ભયંકર બોરિંગ ફૅમિલી ડ્રામા સ્ટાર્ટ.